stanford-oval/wikipedia huggingface dataset:
Micky van de Ven
Seurajoukkueura

Van de Ven pelasi Volendamin junioreissa vuosina 2013–2019, ja kesällä 2019 hän siirtyi seuran edustusjoukkueeseen. Hän pelasi ensimmäisellä ammattilaiskaudellaan 2019–2020 Alankomaiden toiseksi korkeimmalla sarjatasolla, Eerste divisiessä 19 ottelua ja Alankomaiden cupissa, KNVB-cupissa yhden ottelun. Kaudella 2020−2021 Van de Ven pelasi Eerste divisiessä 27 ottelua, joissa hän teki kaksi maalia.
Van de Ven siirtyi elokuussa 2021 Saksaan VfL Wolfsburgin riveihin noin 3,75 miljoonan euron siirtokorvauksella. Hän pelasi ensimmäisen ottelunsa seurassa 6. marraskuuta Bundesliigan ottelussa FC Augsburgia vastaan, kun hän tuli vaihdosta kentälle. Ottelu päättyi Wolfsburgin 1–0-voittoon. Kaudella 2021–2022 Van de Ven pelasi yhteensä viisi Bundesliiga-ottelua.
Kaudella 2022–2023 Van de Ven vakiinnutti paikkansa avauskokoonpanossa pelaamalla Bundesliigassa 33 ottelua ja Saksan cupissa kolme ottelua. Hän myös onnistui maalinteossa Bundesliigan ottelussa marraskuussa 2022 Borussia Dortmundia vastaan.
Elokuussa 2023 Van de Ven siirtyi Englannin Valioliigaan Tottenham Hotspuriin noin 50 miljoonan euron siirtokorvauksella ja vuoteen 2029 ulottuvalla sopimuksella. Hän pääsi ensimmäistä kertaa kentälle uudessa seurassaan jo Valioliigan ensimmäisellä kierroksella. Lokakuussa hän teki ensimmäisen maalinsa Valioliigassa, ottelussa Lutonia vastaan. Van de Ven sai Tottenhamissa lempinimen Micky Mouse. Marraskuussa hän loukkaantui ottelussa Chelseaa vastaan ja reisivamma piti hänet poissa kentiltä parin kuukauden ajan. Kaudella 2023–2024 hän pelasi Valioliigassa 27 ottelua, joissa hän teki kolme maalia. FA Cupissa ja Englannin liigacupissa hän pelasi molemmissa yhden ottelun.
Syyskuun 2024 puoleenväliin mennessä Van de Ven on pelannut Valioliigan kaudella 2024–2025 neljä ottelua. Eurooppa-liigassa hän on pelannut yhden alkusarjaottelun, azerbaidžanilaista Qarabağ FK:ta vastaan.
Maajoukkueura

Van de Ven pelasi 11 ottelua Alankomaiden alle 21-vuotiaiden maajoukkueessa. Otteluista kolme kuului ikäluokan Euroopan-mestaruuskilpailuihin vuonna 2023, joissa Alankomaiden turnaus jäi alkulohkovaiheeseen. Kilpailuissa van de Ven pelasi kaikissa kolmessa ottelussa Belgiaa, Portugalia ja Georgiaa vastaan täyden peliajan.
Van de Ven pelasi Alankomaiden maajoukkueessa ensimmäisen kerran lokakuussa 2023 EM-karsintaotteluissa Ranskaa ja Kreikkaa vastaan. Kesäkuun 2024 alussa hän pelasi kaksi ystävyysottelua, joista Kanadaa vastaan pelatussa hän oli avauskokoonpanossa. EM-kilpailuissa 2024 hän pääsi kentälle alkulohko-otteluissa Puolaa ja Itävaltaa, neljännesvälierässä Romaniaa sekä puolivälierässä Turkkia vastaan. Hän on pelannut lokakuun 2024 puoliväliin mennessä kymmenen A-maaottelua, joissa hän on ollut kolme kertaa avauskokoonpanossa.
Pelityyli

Van de Venistä tuli tammikuussa 2024 Valioliigan nopein pelaaja kaudesta 2020–2021 aloitettujen mittaustulosten historiassa, ja hänen huippunopeudekseen mitattiin valioliigaottelussa Brentfordia vastaan 37 kilometriä tunnissa. Hänen suurimpia heikkouksiaan ovat kuitenkin muun muassa ilmatilassa pelaaminen.
Tilastot > Seurajoukkueuran tilastot

Pävitetty 10. syyskuuta 2024.
| Seura | Kausi | Liiga> Sarjataso | Liiga> Ottelut | Liiga> Maalit | Cup | Cup> Ottelut | Cup> Maalit | Liigacup | Liigacup> Ottelut | Liigacup> Maalit | Kansainväliset kilpailut> Kilpailu | Kansainväliset kilpailut> Ottelut | Kansainväliset kilpailut> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| FC Volendam | 2019–2020 | Eerste divisie | 19 | 0 | KNVB-cup | 1 | 0 | ei liigacupia | – | – | ei kansainvälistä kilpailua | – | – | 20 | 0 |
| FC Volendam | 2020–2021 | Eerste divisie | 26 | 2 | KNVB-cup | 1 | 0 | ei liigacupia | – | – | ei kansainvälistä kilpailua | – | – | 27 | 2 |
| VfL Wolfsburg | 2021–2022 | Bundesliiga | 5 | 0 | Saksan cup | 0 | 0 | ei liigacupia | – | – | ei kansainvälistä kilpailua | – | – | 5 | 0 |
| VfL Wolfsburg | 2022–2023 | Bundesliiga | 33 | 1 | Saksan cup | 3 | 0 | ei liigacupia | – | – | ei kansainvälistä kilpailua | – | – | 36 | 1 |
| Tottenham Hotspur | 2023–2024 | Valioliiga | 27 | 3 | FA Cup | 1 | 0 | Englannin liigacup | 1 | 0 | ei kansainvälistä kilpailua | – | – | 28 | 3 |
| Tottenham Hotspur | 2024–2025 | Valioliiga | 2 | 0 | FA Cup | 0 | 0 | Englannin liigacup | 0 | 0 | Eurooppa-liiga | 0 | 0 | 2 | 0 |
| Yhteensä | Yhteensä | Yhteensä | 112 | 6 |  | 6 | 0 |  | 1 | 0 |  | 0 | 0 | 119 | 6 |
Tilastot > Maajoukkueuran tilastot

Päivitetty 10. syyskuuta 2024.
| Joukkue | Kilpailu | Ottelut | Maalit |
| --- | --- | --- | --- |
| Alankomaat U21 | U21 EM- karsinta 2023 | 4 | 0 |
| Alankomaat U21 | U21 EM 2023 | 3 | 0 |
| Alankomaat U21 | Ystävyysottelu | 4 | 0 |
| Alankomaat | EM-karsinta 2024 | 2 | 0 |
| Alankomaat | EM 2024 | 4 | 0 |
| Alankomaat | Ystävyysottelu | 2 | 0 |
| Yhteensä |  | 19 | 0 |
Aiheesta muualla

Kuvia tai muita tiedostoja aiheesta Micky van de Ven Wikimedia Commonsissa
Tottenham Hotspur – Englannin Valioliiga
1 Vicario |
3 Reguilón |
6 Drăgușin |
7 Son |
8 Bissouma |
9 Richarlison |
10 Maddison |
13 Udogie |
14 Gray |
15 Bergvall |
16 Werner |
17 Romero |
19 Solanke |
20 Forster |
21 Kulusevski |
22 Johnson |
23 Porro |
24 Spence |
28 Odobert |
29 Sarr |
30 Bentancur |
33 Davies |
37 Van de Ven |
40 Austin |
41 Whiteman |
45 Devine |
Valmentaja Postecoglou
Alankomaiden joukkue – Jalkapallon EM-kilpailut 2024
1 Verbruggen |
2 Geertruida |
3 de Ligt |
4 van Dijk |
5 Aké |
6 de Vrij |
7 Simons |
8 Wijnaldum |
9 Weghorst |
10 Depay |
11 Gakpo |
12 Frimpong |
13 Bijlow |
14 Reijnders |
15 van de Ven |
16 Veerman |
17 Blind |
18 Malen |
19 Brobbey |
20 Maatsen |
21 Zirkzee |
22 Dumfries |
23 Flekken |
24 Schouten |
25 Bergwijn |
26 Gravenberch |
Valmentaja Koeman
Harry Lennix

Harry Lennix
Harry Joseph Lennix (s. 16. marraskuuta 1964, Chicago, Yhdysvallat) on yhdysvaltalainen näyttelijä. Vuodesta 1989 hän on näytellyt lukuisissa elokuvissa ja televisiosarjoissa, kuten Rouva presidentti (2005–2006), 24 (2007) ja Dollhouse (2009–2010).
Aiheesta muualla

Harry Lennix Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Israel  Yhdysvallat  Tšekki  Puola 
Taiteenala:  MusicBrainz 
Henkilöt:  Elonet
Da Vinci -koodi (elokuva)

| Da Vinci -koodi> The Da Vinci Code |
| --- | --- |

Ohjaaja:  Ron Howard
Käsikirjoittaja:  Akiva Goldsman
Perustuu:  Dan Brownin romaaniin Da Vinci -koodi
Tuottaja:  Brian Grazer Ron Howard John Calley
Säveltäjä:  Hans Zimmer
Kuvaaja:  Salvatore Totino
Leikkaaja:  Daniel P. Hanley Mike Hill
Tuotantosuunnittelija:  Richard Roberts
Pukusuunnittelija:  Daniel Orlandi
Pääosat:  Tom Hanks Audrey Tautou Ian McKellen Alfred Molina Jürgen Prochnow Paul Bettany Jean Reno
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  InterCom
Ensi-ilta:  19. toukokuuta 2006
Kesto:  149 min (teatteriversio) 174 min (pidennetty versio)
Alkuperäiskieli:  englanti, ranska
Budjetti:  125 000 000 dollaria
Tuotto:  758 239 851 dollaria
Seuraaja:  Enkelit ja demonit
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Da Vinci -koodi (The Da Vinci Code) on Dan Brownin vuonna 2003 julkaistuun samannimiseen menestysromaaniin pohjautuva elokuva, jonka ensi-ilta oli toukokuussa 2006 Cannesin elokuvajuhlilla. Virallisen maailmanensi-iltansa elokuva sai 19. toukokuuta. Elokuva sai kritiikkiä jo ennen ilmestymistään erityisesti katoliselta kirkolta.
Vatikaanista reagoitiin voimakkaasti Brownin kirjan ja elokuvasovituksen suosioon. Kirkko järjesti sarjan julkisia keskusteluja torpatakseen niissä esitetyt salaliittoteoriat kirkon historiaan liittyen. Vatikaani myös kielsi elokuvan jatko-osien kuvaamisen alueellaan, koska ne nähtiin "rikoksena Jumalaa vastaan".
Elokuva jakoi etenkin aluksi kriitikoiden mielipiteet, mutta tuotti silti ensimmäisenä viikonloppunaan maailmanlaajuisesti noin 224 miljoonaa dollaria, ja pelkästään Yhdysvalloissa noin 77 miljoonaa dollaria. Suomessa elokuvan näki ensimmäisenä viikonloppuna noin 60 000 ihmistä. Elokuva oli vuoden 2006 toiseksi katsotuin, ja sen kokonaistuotot olivat yli 756 miljoonaa dollaria. Da Vinci -koodi oli vuoden 2007 Golden Globe -ehdokkaana parhaasta musiikista, jonka sävelsi Hans Zimmer.
Elokuva julkaistiin DVD:nä 14. marraskuuta 2006 pidennettynä versiona. Teatteriversiota tuli myös myyntiin mutta harvana painoksena. Elokuvassa kuvatun professori Robert Langdonin seikkailut jatkuivat Brownin kirjoihin perustuvissa jatko-osissa Enkelit ja demonit (2009) sekä Inferno (2016). Da Vinci -koodin Vatikaani oli julistanut kielletyksi, mutta elokuvan jatko-osia se ei enää uskaltanut tuomita, koska tuomitseminen oli johtanut vain Da Vinci -koodin kasvavaan suosioon.
Juoni

Öinen murha Louvressa, Pariisin taidemuseossa, vie professori Robert Langdonin tutkimaan Jacques Saunièren murhaa ja hänen kuolinpaikallensa jättämää viestiä. Viesti on monimutkainen ja salakirjoitettu, ja ainoastaan Langdon pystyy murtamaan koodin. Hänen avukseen saapuu Sophie Neveu, Ranskan poliisin kryptologi. Viestin salaisuus vie heidät vaaralliseen ajojahtiin Ranskassa ja Britanniassa. 
He yrittävät ratkaista koodin, joka sisältää yhden kristinuskon varjelluimmista salaisuuksista: salaisuuden paljastumisen estääkseen katolinen kirkko on valmis jopa murhaamaan.
Rooleissa

| 0 | 1 | 2 |
| --- | --- | --- |
|   Tom Hanks   | … |  Robert Langdon   |
|   Audrey Tautou   | … |  Sophie Neveu   |
|   Ian McKellen   | … |  Sir Leigh Teabing   |
|   Alfred Molina   | … |  Piispa Aringarosa   |
|   Jean Reno   | … |  Bezu Fache   |
|   Jean-Pierre Marielle   | … |  Jacques Sauniere   |
|   Paul Bettany   | … |  Silas   |
Kuvaukset

Elokuvan oikeudet ostettiin kirjailija Dan Brownilta 6 miljoonalla dollarilla. Elokuvan kuvaukset aloitettiin kesäkuun 30. päivänä vuonna 2005, noin kuukauden alkuperäistä aikataulua myöhässä.
Louvre antoi luvan kuvata kirjan kuvaamilla paikoilla museossa, mutta elokuvassa nähtävä Mona Lisa on kopio, sillä maalauksen valaisemiseen ei annettu lupaa. Westminster Abbey ja Saint-Sulpice kielsivät kuvaamisen, joten niiden asemasta käytettiin Englannin kirkolle kuuluvia Lincolnin tuomiokirkkoa ja Winchesterin tuomiokirkkoa.
Lincolnin kerrottiin saaneen 100 000 puntaa kuvausoikeuksista. Kuvaaminen siellä tapahtui 15.–19. elokuuta 2005 välisenä aikana. Katedraalin kello "Great Tom", joka lyö tasatunnein, oli hiljaa ensimmäistä kertaa sitten ensimmäisen maailmansodan. Kuvausten aikana 61-vuotias katolinen nunna sisar Mary Michael protestoi katedraalin ulkopuolella rukoillen 12 tuntia polvillaan; hänen mielestään pyhän paikan käyttäminen kerettiläisenä pitämänsä kirjan kuvauksiin oli jumalanpilkkaa.
Winchester vastasi kritiikkiin, että se käyttää kuvauspalkkion näyttelyyn ja Da Vinci -koodi -kirjan ja -elokuvan vastaisen luentosarjan rahoitukseen. Paavin kesäasunnon Castel Gandolfon kuvaukset suoritettiin Leicestershiressä Belvoirin linnalla. Elokuvan muut kuvauspaikat olivat Isossa-Britanniassa (muun muassa Fairfield Hallsissa Croydonissa, Temple Churchissa ja Burghley Housessa), Ranskassa ja Saksassa.
Elokuvan kohtauksia kuvattiin myös Pinewoodin studioilla Buckinghamshiressa.
Kirjallisuutta

Goldsman, Akiva: Da Vinci -koodi elokuvana. Kuvitettu käsikirjoitus ja taustoja.  ((The Da Vinci Code Illustrated Screenplay. Behind the Scenes of the Major Motion Picture, 2006.) Alkusanat: Dan Brown, Ron Howard ja Brian Grazer. Jälkisanat: John Calley. Suomentanut Pirkko Biström)  Helsinki:  WSOY, 2006.  ISBN 951-0-32218-0
Aiheesta muualla

Elokuvan virallinen sivusto. (englanniksi)
Elokuvan virallinen suomenkielinen sivusto.
Elokuvan trailereita. (englanniksi)
Yeti Airlinesin lento 691

| Yeti Airlinesin lento 691 |
| --- | --- |
 Pelastustöitä onnettomuuspaikalla.
Yhteenveto
Päivämäärä:  15. tammikuuta 2023
Onnettomuustyyppi:  lentäjän virhe
Tapahtumapaikka:  lähellä Pokharan vanhaa lentoasemaa, Nepal
 :  28°11′38″N, 83°58′56″E
Lähtöpaikka:  Tribhuvanin kansainvälinen lentoasema, Kathmandu
Määränpää:  Pokharan kansainvälinen lentoasema, Pokhara
Kuolleita:  72
Eloonjääneitä:  0
Lentokone
Konetyyppi:  ATR 72-500
Lentoyhtiö:  Yeti Airlines
Rekisteritunnus:  9N-ANC
Matkustajia:  68
Miehistöä:  4
Yeti Airlinesin lento 691 oli Yeti Airlinesin Nepalin sisäinen reittilento Kathmandusta Pokharaan. Reittiä 15. tammikuuta 2023 lentänyt ATR 72-500 -kone syöksyi lähestymisen aikana maahan Setijoen penkalle lähellä Pokharan vanhaa lentoasemaa. Kaikki 68 matkustajaa ja neljä miehistön jäsentä kuolivat onnettomuuden seurauksena.
Helsingin seudun opiskelija-asuntosäätiö

| Helsingin seudun opiskelija-asuntosäätiö (Hoas) |
| --- | --- |

Yritysmuoto:  säätiö
Perustettu:  25. marraskuuta 1969
Toimitusjohtaja:  Matti Tarhio
Puheenjohtaja:  Mikko Myllys
Kotipaikka:  Helsinki
Toimiala:  asuntojen vuokraus
Liikevaihto:   76,0 milj. euroa (2020)
Liikevoitto:   13,9 milj. euroa (2020)
Henkilöstö:  74 (2020)
Kotisivu:  www.hoas.fi
Infobox OKVirheellinen NIMI-arvo: 
Helsingin seudun opiskelija-asuntosäätiö sr (Hoas) on vuonna 1969 perustettu säätiö, joka vuokraa asuntoja Helsingin, Vantaan, Espoon ja Kauniaisten alueella toimivien peruskoulun jälkeisten oppilaitosten päätoimisille tutkinto-opiskelijoille.
Vuoden 2020 lopussa Hoas omisti 10 050 asuntoa, joissa asui yhteensä noin 17 900 henkilöä. Asuntojen yhteenlaskettu pinta-ala oli yli 480 000 neliömetriä. Asunnoista suurin osa sijaitsee Helsingissä ja runsas neljännes Espoossa. Vuokrattavia asuntotyyppejä ovat soluasunnot, perheasunnot, kaveriasunnot, yksiöt ja kaksiot.
Vuonna 2020 säätiön liikevaihto oli noin 76 miljoonaa euroa ja liikevoitto noin 13,9 miljoonaa euroa. Asuntojen keskivuokra oli 13,30 €/m²/kk ja säätiön palveluksessa oli keskimäärin 74 henkilöä. Säätiöllä on toimitilat Pohjoisella Rautatiekadulla Kampin ja Etu-Töölön rajalla.
Säätiön hallituksen puheenjohtaja on Mikko Myllys ja toimitusjohtaja rakennusneuvos Matti Tarhio. Hoas on ollut vuodesta 1994 lähtien Asumisen rahoitus- ja kehittämiskeskus ARAn nimeämä yleishyödyllinen asuntoyhteisö.
Soluasunnot

Hoas ilmoitti vuonna 2019 luopuvansa tuhannesta soluasunnosta ja rakennuttavansa 3 000 uutta yksiötä, koska säätiön mukaan opiskelijat eivät halua soluasuntoja. Yksinasumisen suosio oli kasvanut useiden vuosikymmenien ajan. Kesällä 2024 kuitenkin ilmoitettiin, että soluasuntojen kysyntä oli jälleen kasvanut Orpon hallituksen päätettyä siirtää opiskelijat yleisen asumistuen piiristä opintotuen asumislisän saajiksi.
Kirjallisuutta

Puro, Laura: Opiskelijan koti : HOAS 1969-2009.  Helsinki:  Helsingin seudun opiskelija-asuntosäätiö, 2009.  ISBN 978-952-92-5011-0
Aiheesta muualla

Hoasin kotisivut
| n k Perustiedot Wikidatassa: Helsingin seudun opiskelija-asuntosäätiö (Q3565776)ohje |
| --- | --- |
esiintymä kohteesta: organisaatio
valtio: Suomi
sijaitsee hallinnollisessa alueyksikössä: Helsinki
YMCA Tampere

| YMCA Tampere |
| --- | --- |
Koko nimi:  YMCA Tampere
Perustettu:  1889
Kaupunki:  Tampere
Kultaa:  0
Hopeaa:  0
Pronssia:  0
Infobox OKVirheellinen NIMI-arvo: 
YMCA Tampere (alk. Tampereen Nuorten Miesten Kristillinen Yhdistys r.y.) on tamperelainen kansalaisjärjestö, jolla on huomattavaa urheilutoimintaa. Erityisesti YMCA Tampere tunnetaan koripallotoiminnastaan. Sen miesten ja naisten edustusjoukkue on pelannut Koripalloliiton Läntisen alueen I-III divisioonissa. Seuralla oli 90-luvulla useita junioreiden SM-sarjajoukkueita, mutta YMCA Tampere on muokkaantunut 2000-luvulla ensisijaisesti kasvattajaseuraksi, joka on myös hyötynyt juniorimäärissään viime vuosina koripallon yleisen nousun myötä.
YMCA Tampereen kasvatteja

| --- | --- |
 Pietu Kätkä  Toni Nummi  Mikko Poussa  Jari Pulkkinen  Jussi Rintala  Roope Tähkä  Kari Vartola :  Anne-Mari Nymander  Tuula Urrila  Tiina Elovaara  Taru Asp
Aiheesta muualla

Järjestön kotisivut
YMCA Tampereen koripallotoiminnan verkkosivu
Pyhän Pietarin kirkko

Pyhän Pietarin mukaan nimettyjä kirkkoja ovat ainakin
Suomessa

Pyhän Pietarin kirkko Siuntiossa, Uudellamaalla
Pyhän Pietarin kirkko Liedossa, Varsinais-Suomessa
Pyhän Pietarin kirkko Laitilan Untamalassa, Varsinais-Suomessa
Muualla maailmassa

Pietarinkirkko Vatikaanissa
Pyhän Pietarin katedraali Genevessä
Pyhän Pietarin kirkko Brightonissa
Pyhän Pietarin kirkko Camertonissa
Pyhän Pietarin kirkko Derbyssä
Pyhän Pietarin kirkko Dixtonissa
Pyhän Pietarin kirkko Kööpenhaminassa
Pyhän Pietarin kirkko Malmössä
Pyhän Pietarin kirkko Münchenissä
Pyhän Pietarin kirkko Pariisin Montmartrella
Pyhän Pietarin kirkko Riiassa
Pyhän Pietarin kirkko South Somercotesissa
Pyhän Pietarin kirkko Stavangerissa
Dominikaanien Pyhän Pietarin kirkko, Iraklionissa Kreikassa
Pietari-Paavalin katedraali Pietarissa, ks. Pietari-Paavalin linnoitus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän Pietarin kirkko”, voi hakea sivunnimihaulla, laajalla sivunnimihaulla tai tekstihaulla.
Newtonin suora

Newtonin suora on suora, joka kulkee nelikulmion lävistäjien keskipisteiden kautta.
Määritelmä

Olkoon ABCD nelikulmio, E ja F ovat lävistäjien AC ja BD keskipisteet, AB:n ja CD:n keskipisteet G ja H, AD:n ja BC:n keskipisteet I ja J sekä GH:n ja IJ:n keskipiste K. Tällöin E, K ja F ovat samalla suoralla, Newtonin suoralla.
Aiheesta muualla

http://forumgeom.fau.edu/FG2012volume12/FG201212.pdf (Arkistoitu – Internet Archive)
http://forumgeom.fau.edu/FG2009volume9/FG200907.pdf (Arkistoitu – Internet Archive)
Adobe

| Adobe Inc>  |
| --- | --- |

Osake:  NASDAQ: ADBE NASDAQ-100
ISIN:  US00724F1012
Perustettu:  1982
Perustaja:  John Warnock Charles Geschke
Toimitusjohtaja:  Shantanu Narayen
Kotipaikka:  San José, Kalifornia, Yhdysvallat
Toimiala:  ohjelmistoteollisuus
Liikevaihto:   11,17 mrd. USD (2019)
Liikevoitto:   3,27 mrd. USD (2019)
Nettotulos:   2,95 mrd. USD (2019)
Henkilöstö:   22 634 (2019)
Kotisivu:  www.adobe.com
Infobox OKVirheellinen NIMI-arvo: 
Adobe Inc. on yhdysvaltalainen, digitaalisen sisällön luomiseen, hallitsemiseen ja jakamiseen tarkoitettujen ohjelmistojen tuottaja. Adoben tunnetuimpia tuotteita ovat esimerkiksi PDF:n käsittelyohjelma Adobe Acrobat, kuvankäsittelyohjelma Photoshop, vektorigrafiikkaohjelma Illustrator sekä lukemattomat kirjasintyypit (fontit). Adobe on yksi maailman suurimmista ohjelmisto-yrityksistä.
Historia

Adoben perustivat John Warnock ja Charles Geschke joulukuussa 1982. Heidän tavoitteenaan oli kehittää PostScript-sivunkuvauskieltä. Miehet tapasivat 1970-luvun loppupuolella työskennellessään Xeroxin PARC-tutkimuskeskuksessa, jossa he tutkivat laiteriippumattomia grafiikkajärjestelmiä ja tulostamista.
Vuonna 1983 Geschke ja Warnock julkaisivat Adobe PostScript -teknologian tekstin ja kuvan tulostamiseen paperille. PostScript lisensoitiin tulostinvalmistajille kaikkialla maailmassa, ja se on nykyisinkin yksi tulostimien ydintekniikoista. Adobe hyödynsi menestystään PostScript-teknologian suhteen ja laajentui työpöytäsovelluksiin Adobe Illustrator- ja Adobe Photoshop -ohjelmistoillaan. Näitä seurasi Adobe InDesign -taitto-ohjelmisto.
Adobe julkaisi Adobe Acrobat -ohjelmiston ja Adobe PDF -muodon (Portable Document Format). Siten yhtiö yhdisti työpöytäohjelmistokokemuksensa PostScript-tulostukseen. Acrobatin ja PDF:n avulla pystyttiin toimittamaan digitaalisia dokumentteja juuri halutun näköisinä eri tietokoneympäristöihin ja sovelluksiin.
Adobe osti 3. joulukuuta 2005 suurimman kilpailijansa Macromedian. Kaupan myötä muun muassa tuotemerkit ColdFusion, Director, Dreamweaver, Flash, FreeHand ja Fireworks siirtyivät osaksi Adoben tuotevalikoimaa.
Shantanu Narayen on toiminut Adoben toimitusjohtajana vuodesta 2007. Intiassa syntynyt Narayen oli ollut yhtiön palveluksessa vuodesta 1998 ja työskennellyt ennen tätä muun muassa Applella.
Vuonna 2024 Yhdysvaltain kauppakomissio (FTC) haastoi Adoben oikeuteen syyttäen kahta yhtiön johtajaa petollisuudesta ja tilausten keskeytysmaksujen piilottelusta. Kauppakomission mukaan asiakkaat ovat kyllästyneitä esteisiin tilausten katkaisuissa.
Adoben tunnetuimpia tuotteita

Adobe Acrobat
Adobe After Effects
Adobe Flash
Adobe FrameMaker
Adobe Illustrator
Adobe InDesign
Adobe Muse
Adobe PageMaker
Adobe Photoshop
Adobe Photoshop Elements
Adobe Photoshop Lightroom
Adobe Premiere Elements
Adobe Premiere Pro
Adobe Dreamweaver
Adobe FreeHand
Adobe Shockwave
Aiheesta muualla

Kuvia tai muita tiedostoja aiheesta Adobe Wikimedia Commonsissa
Adoben suomenkieliset sivut
Adoben virallinen sivusto (englanniksi)
| n k  NASDAQ-100-indeksin yritykset |
| --- | --- |
 Adobe  Advanced Micro Devices  Airbnb  Alphabet  American Electric Power  Amazon  Amgen  Analog Devices  Ansys  Apple  Applied Materials  ASML Holding  Astra Zeneca  Atlassian  Autodesk  Automatic Data Processing  Baker Hughes Company  Biogen  Booking Holdings  Broadcom  Cadence Design Systems  CDW  Cintas  Cisco Systems  Charter Communications  Coca-Cola Europacific Partners  Cognizant  Comcast  Constellation Energy  Copart  CoStar Group  Costco  CrowdStrike  CSX  Datadog  Dexcom  Diamondback Energy  DoorDash  Dollar Tree  Electronic Arts  Exelon  Fastenal  Fortinet  GE HealthCare  Gilead Sciences  Globalfoundries  Honeywell  Idexx Laboratories  Illumina  Intel  Intuit  Intuitive Surgical  Keurig Dr Pepper  KLA Corporation  Kraft Heinz  Lam Research  Lululemon Athletica  Marriott International  Marvell Technology Group  MercadoLibre  Meta  Microchip Technology  Micron Technology  Microsoft  Mondelez International  MongoDB  Monster Beverage  Moderna  Netflix  Nvidia  NXP Semiconductors  Old Dominion Freight Line  ON Semiconductor  O'Reilly Auto Parts  Paccar  Palo Alto Networks  Paychex  PayPal  PDD Holdings  PepsiCo  Qualcomm  Regeneron Pharmaceuticals  Roper Technologies  Ross Stores  Sirius XM  Splunk  Starbucks  Synopsys  T-Mobile US  Take-Two Interactive  Tesla, Inc.  Texas Instruments  Trade Desk  Verisk Analytics  Vertex Pharmaceuticals  Walgreens Boots Alliance  Warner Bros. Discovery  Workday  Xcel Energy  Zscaler 
Päivitetty: 4. tammikuuta 2024
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Espanja  Ranska  BnF data  Saksa  Israel  Yhdysvallat  Japani  Tšekki  Australia 
Muut:  IdRef
Million Dollar Championship

Ted DiBiase (Jr.) Million Dollar Mestarina.
Million Dollar Championship (suom. Miljoonan Dollarin Mestaruus) on hyväksymätön mestaruusvyö World Wrestling Entertainment:ssa, minkä "Million Dollar Man" Ted DiBiase valmisti. Million Dollar vyön suunnitteli Betteridge Jewelersin Terry Betteridge Stamford, Connecticutissa. Vyö maksoi suunnilleen 125,000 dollaria.